**Referat fra bestyrelsesmøde i Rindby Strand Grundejerforening d.2.4.19**

Tilstede Jørgen Elsted Hansen, Hans Kjær, Hans Peter Jepsen, Anette Nicolaisen og Marianne Keldorff (ref)

**Siden sidst, møde med kommunen d. 11.4., grusvejene, generalforsamling, nyvalg, Rindbynitten og kontingent**

JEH deltager i mødet med kommunen 11.4. og medtager ønsker om kommunens (med)finansiering i vedligeholdelse af badestierne i drøftelsen af trafikale forhold.

MK har deltaget i Fanø Kommunes møde om den kommende spildevandplan 23.2.19, et møde, der havde til formål at afdække kloakeringsbehovene. Grundlaget for den kommende plan er den tidligere vedtagne plan, og de tidligere udpegede ”problemområder” Paradisdalen, Grøndal og en del af Sønderho. På mødet var det muligt for husejerne at få en direkte drøftelse af eventuelle problemer og behov med kommunens ansatte. Mødet danner udgangspunkt for det videre arbejde med planen.

Grusvejene istandsættes inden påske.

Generalforsamlingen afholdes d. 14.7.19 kl. 10 på café Axel. Bestyrelsen mødes kl. ca. 9.15.

På valg er JEH og HPJ som ikke ønsker genvalg. Suppleanten Jan Dorner har givet tilsagn om at indtræde i bestyrelsen, og Heidi Maimburg og Carsten Schlein har givet tilsagn om at stille sig til rådighed som hhv. bestyrelsesmedlem og suppleant.

Borgmesteren, jagtforeningen og Kirsten Rohde inviteres til at deltage.

Rindbynitten opsættes forventeligt af Jens Bytoft og trykkes i 100 eksemplarer. Kontingentet for det kommende år er vedtaget på seneste generalforsamling som kr. 250.

**Økonomi, budget, Sct. Hans arrangement**

AN gør rede for økonomien pr. d.d. og dermed næsten for årets resultat. Bestyrelsen vedtager budget for det kommende år.

JEH kontakter den fungerende formand for Badets Grundejerforening m.h.p. afklaring om de er med til at afholde udgifterne til Sct. Hans arrangementet. AN sørger for annoncering og tilladelser mm.

**Vintersyn, medlemmer og hjemmesiden**

De tre vintersyn er afviklet som planlagt med nu to nye vintersynsfolk, begge sommerhusejere i Rindby.

Der er p.t. 864 medlemmer hvoraf 38 ikke har en mailadresse. Der er et ret stort sammenfald mellem medlemmer i restance og manglen på en kendt mailadresse. Igen får disse en papirudgave af Rindbynitten med opfordring til at oplyse en mailadresse.

Der er intet af bemærke vedr. hjemmesiden.

**Badestier, terrasse og bænke**

Badestierne trænger, efter en meget nødtørftig vedligeholdelse i 2018, til ny flis. Der afsættes i det kommende år kr. 40.000 inkl. moms til vedligeholdelsen, som især må ske på de mest benyttede stier.

Ingen bemærkninger vedr. terrassen og bænkene.

**Tennisbanen**

Der er skiftet nøgler og lås, og banen bliver klar til påske. Brinch fejer og tilser hegnet.

**Evt.**

Bestyrelsen modtager fremover Fanø Ugeblad som e-mail.